OpenLLM-France/wikimedia huggingface dataset:
# Agave schidigera

Agave schidigera, de nom comú atzavara, pita o Maguey originària de Mèxic i d'Amèrica del Nord. Les plantes del gènere Agave han estat molt valorades i qualificades d'excepcionals per al seu aprofitament i usos des d'èpoques molt antigues. És possible distingir-la a primer cop d'ull pels filaments que hi surten de les fulles.

## Descripció

Agave schidigera és una espècie de planta herbàcia suculenta perenne amb flors que pertany a la família de les Asparagaceae. És nativa de Mèxic Central, des de Quéretaro a Mèxic Estat. Presenta rosetes sense tija, d'uns 50 cms, de fulles espinoses amb llargues fibres blanques i produeixen espigues de flors grogues que arriben a una alçada de fins a 2,5 metres. La florida es dona a la tardor-hivern. El seu cultiu requereix està sota aixopluc, sota una coberta climatitzada durant l'hivern en les zones temperades, encara que pot ser col·locat a l'aire lliure durant els mesos d'estiu. Inclús ha guanyat el guardó al mèrit que concedeix la Royal Horticultural Society's-Award of Garden Merit.

## Distribució i hàbitats

Originària de Mèxic i d'Amèrica del Nord pot estar present a zones de clima mediterrani. Necessita molt de sol i substrat a parts iguals de terra de jardí amb mantell de fulles i sorra silícica. Molt important que estigui el sòl ben drenat, ja que tolera bé la poca abundància d'aigua.

## Usos

És una planta apreciada pel seu aspecte decoratiu i compacte. Molt utilitzada en jardineria, rocalles i testos. És de cultiu fàcil, necessita força exposició al sol i creix en substrat estàndard per a plantes crasses. Encara que és una planta adaptada al clima mediterrani pot suportar gelades i baixes temperatures de fins a 8 °C sota zero. En climes freds s'utilitza com a planta d'interior.

## Referències

* ↑ «Agave schidigera a EOL» (en anglès). [Consulta: 21 gener 2015].
* ↑ «Agave schidigera a The Plant List» (en anglès). [Consulta: 21 gener 2015].

## Enllaços externs

* www.consultaplantas.com
# .geo

.geo és un domini de primer nivell genèric d'Internet proposat per SRI International per ser utilitzat per associar recursos d'Internet amb posicions geogràfiques, mitjançant un sistema de "georegistradors" i "georegistres" amb adreces jeràrquiques representant posicions en una xarxa envoltant la Terra. Aquestes adreces no estan pensades per ser introduïdes directament pels usuaris finals (i per això són cadenes estranyes com ara acme.2e5n.10e30n.geo) sinó que serien utilitzades "entre les ombres" pel programari buscant llocs per posició (possiblement guiats per posicionament GPS en dispositius mòbils).
Diversos esquemes han estat proposats o implementats en un intent de classificar els llocs d'Internet geogràficament; molt d'ells no requereixen res especial ens els DNS (per exemple la iniciativa GeoURL). La proposta del .geo pot, per això, pot ser criticada per fer un ús innecessari d'un Domini de primer nivell on hauria estat implementat utilitzant subdominis en qualsevol altre lloc (tal vegada dins .arpa, el domini assignat per consultes d'infraestructura), amb mètodes que no impliquin DNS com ara etiquetes "meta" en llocs web.
El .geo va ser proposat a la ICANN com una part de la primera ronda dels nous Dominis de primer nivell l'any 2000, però no va ser aprovat, i no hi ha hagut cap activitat destacable sobre aquest tema durant anys.

## Enllaços externs

* DotGeo (en Anglès)
Domini de primer nivell genèric :
Actuals :
Proposats :
Llista de dominis de primer nivell territorial :
# A Fool There Was

A Fool There Was és una pel·lícula muda de la Fox dirigida per Frank Powell i que va suposar la consagració de Theda Bara com a vampira o “femme fatale”. La seva frase final “Kiss me, my Fool” va ser un dels intertítols més cèlebres de tota el període del cinema mut. El guió, inspirat en el poema "The Vampire" de Rudyard Kipling (1897) i basat en l'obra de teatre homònima de Porter Emerson Brown (1909), va còrrec a càrrec de Roy L. McCardell. Es va estrenar el gener del 1915.

## Argument

John Schuyler, un home de negocis d'èxit i molt competent, viu feliç amb la seva dona i la seva filla a Larchmont, Nova York. La vampira, una bonica sense moral i que viu només per al plaer, ha portat molts homes a la desesperació i fins i tot al suïcidi. Un dia llegeix al diari que John navegarà a Anglaterra en una missió important pel govern dels Estats Units i decideix afegir-lo a la seva llista de víctimes. Al vapor, la vampira fascina John amb el seu tarannà i aviat s'enamora d'ella desesperadament. Quan tot es fa públic, ell es nega a renunciar a ella, i en conseqüència perd la seva família i amics. Després Schuyler es converteix en un drogoaddicte i alcohòlic. Finalment, amb la força de voluntat completament derrotada, John s'arrossega a la vampira per demanar-li que l'alliberi, que deixi que s'allunyi d'ella, però ella riu i li ordena “besa’m, ximplet”. En aquell moment s'esfondra i mor. Ella, amb un somriure, aboca pètals de rosa sobre el seu cadàver.

## Repartiment

* Edward José (John Schuyler ,el marit)
* Theda Bara (la vampira)
* May Allison (la germana de l'esposa)
* Clifford Bruce (l'amic)
* Victor Benoit (Parmalee, la víctima anterior)
* Frank Powell (el metge)
* Minna Gale (la promesa del metge)
* Runa Hodges (el fill)
* Mabel Frenyear (l'esposa)

## Referències

* ↑ Menefee, David W. The First Female Stars: Women of the Silent Era (en anglès). Greenwood Publishing Group, 2004, p. 1-2. ISBN 978-0-275-98259-1.
* ↑ Milne, Peter «“A Fool There Was”». Motion Picture News, 22-06-1918, pàg. 3741.
* ↑ Genini, Ronald. Theda Bara: A Biography of the Silent Screen Vamp, with a Filmography (en anglès). McFarland, 2013-02-08. ISBN 978-0-7864-9161-2.
* ↑ Golden, Eve. Vamp: The Rise and Fall of Theda Bara (en anglès). Vestal Press, 1998-05-05, p. 30-32. ISBN 978-1-4617-3077-4.
* 1 2 MacDonald, Margaret I. «“A Fool There Was”». The Moving Picture World, 30-01-1915, pàg. 677.
* ↑ «A Fool There Was» (en anglès). American Film Institute Catalog. [Consulta: 14 gener 2020].
# 1365
## Esdeveniments

* Fundació de la universitat de Viena
* Pere el Cerimoniós institueix el Centenar de la Ploma, una companyia de cent ballesters, defensar la Senyera als combats i escoltar-la.
* Es documenta per primera vegada la Revetla de Sant Antoni Abat a sa Pobla, Mallorca

## Naixements
### Resta del món

* Venècia, República de Venècia: Christine de Pisan, filòsofa, escriptora i poetessa que es convertí en la primera escriptora professional a França (m. 1430).
# Agnetina spinata

Agnetina spinata és una espècie d'insecte pertanyent a la família dels pèrlids.

## Referències

* ↑ Klapálek, 1907. Evproske druhy rodu Perla Geoffr. Rozpravy Ceské akademie ved a umení. Trída II. (Mathematicko prírodovedecká) (Rozpr. Ceské. Akad.) 16(16):16. «Enllaç». Arxivat de l'original el 2010-07-10. [Consulta: 19 juliol 2012].
* ↑ uBio (anglès)
* ↑ Wu, C. F., 1949. Sixth supplement to the stoneflies of China (Order Plecoptera). Bulletin of the Peking Society of Natural History (Bull. Pek. Soc. Nat. Hist.) 17(4):251 256 + 2 pls.
* 1 2 Catalogue of Life (anglès)

## Enllaços externs

* BioLib (anglès)
* Encyclopedia of Life (anglès)
* Plecoptera Species File (Version 1.1/4.0) (anglès)
# Agnetina navasi

Agnetina navasi és una espècie d'insecte plecòpter pertanyent a la família dels pèrlids.

## Referències

* ↑ Klapálek, 1907. Evproske druhy rodu Perla Geoffr. Rozpravy Ceské akademie ved a umení. Trída II. (Mathematicko prírodovedecká) (Rozpr. Ceské. Akad.) 16(16):16. «Enllaç». Arxivat de l'original el 2010-07-10. [Consulta: 19 juliol 2012].
* ↑ uBio (anglès)
* ↑ Wu, C. F., 1935. Catalogus Insectorum Sinensium (Catàleg d'insectes xinesos). The Fan Memorial Institue of Biology, Pequín, China 1:306.
* 1 2 Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Katalog der rezenten Plecoptera. Das Tierreich – Eine Zusammenstellung und Kennzeichnung der rezenten Tierformen. (Das Tierreich) 82:509.
* Sivec, Stark & Uchida, 1988. Synopsis of the world genera of Perlinae (Plecoptera: Perlidae). Scopolia 16:29.
* Sivec, Zhiltzova & Stark, 2005. The eastern Palearctic species of Agnetina (Plecoptera: Perlidae). Scopolia 56:1 21.
* Stark, 1986. The Nearctic species of Agnetina (Plecoptera: Perlidae). Journal of the Kansas Entomological Society (J. Kans. Entomol. Soc.) 59(3):437 445.
* Zhiltzova, 2009. Supplement to the revision of the genus Agnetina Klapálek (Plecoptera, Perlidae) of the eastern Palaearctic. Entomologicheskoe Obozrenie (Entomol. Obozr.) 88(2):376 382.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1984. Notes on the genus Agnetina (=Phasganophora) (Plecoptera: Perlidae). Aquatic Insects 6(2):71 79.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 19 juliol 2012].

## Enllaços externs

* Encyclopedia of Life (anglès)
* Global Species Arxivat 2016-03-03 a Wayback Machine. (anglès)
* Perlidae Species Listing (anglès)
* Plecoptera Species File (Version 1.1/4.0) (anglès)
# Agustín Rodríguez Sahagún

Agustín Rodríguez Sahagún (Àvila, Castella i Lleó 1932 - París, França 1991) fou un empresari i polític espanyol, diverses vegades ministre en els primers governs de la UCD.

## Biografia

Va néixer el 27 de març de 1932 a la ciutat d'Àvila. Va estudiar dret a la Universitat de Deusto a Bilbao, ciutat en la qual durant algun temps es va dedicar a diverses activitats editorials i empresarials. L'any 1976 va impulsar la creació de la Federació Empresarial Segoviana i un any més tard va participar en la fundació de la patronal de la petita i mitjana empresa, C.E.P.Y.M.E. (Confederació Espanyola de la Petita i Mitjana Empresa), de la qual va ser elegit president.
Expert en dret empresarial i dret del treball, va formar part de la delegació espanyola davant l'Organització Internacional del Treball (OIT) a Ginebra l'any 1977.
Va morir a la ciutat de París el 13 d'octubre de 1991.

## Activitat política
### Política nacional

La seva carrera en la política va començar el 24 de febrer de 1978, quan va entrar a formar part del govern de la Unió de Centre Democràtic (UCD), presidida per Adolfo Suárez, encarregant-se de la cartera d'Indústria i Energia en substitució de Alberto Oliart Saussol. En les eleccions generals de 1979 fou escollit diputat al Congrés en representació de la província de Biscaia, sent nomenat en la formació del nou govern Ministre de Defensa, càrrec que ocupà durant l'intent del Cop d'estat del 23 de febrer de 1981.
El mes de febrer de 1981 va ser elegit president de la UCD, partit que abandonà l'any següent per acompanyar Adolfo Suárez en la creació d'un nou partit, el Centre Democràtic i Social (CDS). En les eleccions generals de 1982 i 1986 va ser novament escollit diputat per aquest partit, en aquest cop en representació de la província d'Àvila.

### Política local

En les eleccions municipals de 1987 es va presentar com a candidat a l'alcaldia de Madrid pel CDS. A pesar d'obtenir uns resultats molt importants només fou la tercera força política del consistori després del PSOE i AP. L'any 1989 el Partit Popular (PP), hereu d'AP, va proposar una moció de censura contra l'alcalde socialista Juan Barranco, que finalment va ser guanyada amb 29 vots d'un total de 55, sent 20 vots del PP i 8 del CDS, en el qual militava Rodríguez Sahagún. Com a conseqüència el 20 de juny Agustín Rodríguez Sahagún va ser investit alcalde de la capital espanyola, càrec des del qual va intentar aconseguir sense èxit que els esforços dedicats a l'ampliació de l'Aeroport de Barajas es dirigissin més aviat vers la construcció d'un segon aeroport. També durant el seu mandat es van obrir diversos túnels al trànsit amb l'objectiu de descongestionar la circulació madrilenya. Va romandre en el càrrec fins a l'abril de 1991, data en la qual va renunciar a presentar-se a la reelecció per motius de salut.

## Enllaços externs

* Informació d'Agustín Rodríguez Sahagún al Congrés dels Diputats (castellà)
* Article a elpais.com (castellà)
# Abaixat

Abaixat és un terme heràldic que s'utilitza per indicar que una peça està col·locada dins l'escut més avall del que generalment li correspondria. També es diu abaixat a la punta d'un dit, d'un bec, d'una ala, d'una espasa, d'un bàcul i d'altres objectes representats en l'escut quan aquesta punta està orientada cap a la punta inferior de l'escut o cap al terra.

## Referències

* ↑ «abaixat (2a accepció) | enciclopèdia.cat». [Consulta: 19 juliol 2021].
* ↑ «abaixat (3a accepció) | enciclopèdia.cat». [Consulta: 19 juliol 2021].
Viccionari
# 7-dorpenomloop Aalburg

La 7-dorpenomloop Aalburg és una cursa ciclista femenina d'un dia que es disputa anualment al municipi d'Aalburg als Països Baixos. La primera edició es disputà el 2007. En algunes edicions se la conegut com a Marianne Vos Classic.
La primera vencedora, que també té el rècord de victòries amb set, és Marianne Vos.

## Palmarès

| Any | Vencedor | Segon | Tercer |
| 2007 | Marianne Vos | Oenone Wood | Jaccolien Wallaard |
| 2008 | Loes Markerink | Elise van Hage | Marianne Vos |
| 2009 | Marianne Vos | Loes Markerink | Noortje Tabak |
| 2010 | Marianne Vos | Iris Slappendel | Lucy Martin |
| 2011 | Marianne Vos | Annemiek van Vleuten | Kirsten Wild |
| 2012 | Annemiek van Vleuten | Shelley Olds | Amanda Spratt |
| 2013 | Marianne Vos | Liesbet De Vocht | Emma Johansson |
| 2014 | Marianne Vos | Lucy Garner | Emma Johansson |
| 2015 | Chloe Hosking | Marianne Vos | Amy Pieters |
| 2016 | Marianne Vos | Lauren Kitchen | Anouk Rijff |
| 2017 | Marianne Vos | Moniek Tenniglo | Demi de Jong |
| 2018 | Lorena Wiebes | Jip van den Bos | Marjolein van 't Geloof |

## Enllaços externs

* Web oficial
* Palmarès a cqranking.com
* Palmarès a cyclebase.nl Arxivat 2016-06-03 a Wayback Machine.
# Ahmet Paixà

Ahmad Pasha, Ahmad Paixà o Ahmed Pasha és el nom dels següents personatges:
* Ahmad Paixà o Ahmed Pasha, governador otomà de Bagdad
* Ahmed Pasha o Fuad I, kediv d'Egipte (1917-1922) i rei d'Egipte (1922-1936)
* Ahmed Paixà Hezarpare, gran visir otomà 1546-1548
# Ahmad al-Nasiri

Abu-l-Abbàs Xihab-ad-Din Àhmad ibn Khàlid ibn Hammad an-Nassirí as-Salawí, més conegut simplement com a Àhmad an-Nassirí, fou un historiador marroquí nascut a Salé el 20 d'abril de 1835 i mort a la mateixa ciutat el 13 d'octubre de 1897. És considerat l'escriptor marroquí més important del segle xix.
Ja una mica gran, amb uns 40 anys, fou notari i intendent de les terres de l'estat i després va ocupar altres càrrecs de certa importància. Després de viure a Casablanca, Marràqueix, Mazagan, Tànger i Fes, va retornar a Salé on es va dedicar a l'ensenyament. Va morir el 1897 després de fer uns últims retocs de la seva obra.
Els seus avantpassats havien fundat l'orde sufí dels Nasiriyya al segle xvii.

## Obra

La seva obra cabdal és el Kitab al-istiksa li-akhbar duwal al-Maghrib al-aksa (acabada el 15 de maig de 1881), una història general del Marroc que es va publicar al Caire en 4 volums el 1894. Un dels volums (dinastia alàwida) fou traduït al francès per E. Fumey, a París el 1906 i 1907; la resta fou traduït també a Paris entre el 1923 i el 1935.
També va escriure:
* un comentari de la Shamakmakiyya (poema d'Ibn al-Wannan) titulat Zahr al-afnan min hadikat Ibn al-Wannan
* Tazim al-minnna bi nusrat al-Sunna (sobre les moltes divisions de l'islam)
* Nasiriyya, una monografia de la casa suposadament xarifiana dels Nasiriyya (a la qual pertanyia)
* Talat al-mushtari fi l-nasab al-djafari, traduït per M. Bodin com "La Zauïa de Tamegrout", una història de la zawiyya de Tamgrut.

## Referències

* ↑ David Robinson, Jean-Louis Triaud, Ghislaine Lydon, Le temps des marabouts: itinéraires et stratégies islamiques en Afrique occidentale francaise v. 1880-1960, p. 136, Paris: Karthala editions, 1997, Islam and state ISBN 2-86537-729-6
* ↑ C.R. Pennell Morocco Since 1830: A History, p. 109,

## Bibliografia

* Évariste Lévi-Provençal, Chorfa
# Ahmad ibn Abd al-Latif

Ahmad ibn Abd al-Latif (+1457) fou un príncep timúrida.
A la mort del seu pare Abd al-Latif Mirza a Herat el 8 de maig de 1450, va fugir en la confusió amb el seu germà Muhammad Txuqi ibn Abd al-Latif i no fou perseguit. Els dos germans es van revoltar a Balkh el 1457 però Abu Saïd va marxar contra ells i els va derrotar. Ahmad va morir a la lluita.

## Referències

* Enciclopèdia de l'Islam, article "Abd al-Latif MIrza"
# Abdellah Bidane

Abdellah Bidane (Marroc, 19 d'agost de 1967) és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a CODM Meknès.

## Referències

* ↑ «FIFA profile». Arxivat de l'original el 2014-12-08. [Consulta: 4 juliol 2019].
* ↑ 1986 FIFA World Cup Mexico Arxivat 2011-10-03 a Wayback Machine.
* ↑ Perfil a 11v11.com
* ↑ Perfil a footballdatabase.eu
# Abdelkrim El Khatib

Abdelkrim El Khatib (en àrab عبد الكريم الخطيب}) fou un metge i polític marroquí, nascut de pare algerià i mare marroquina el 2 de març de 1921 a El Jadida i mort el 28 de setembre de 2008 a Rabat, a l'edat de 87 anys. És cosí de Youcef Khatib, antic comandant de la wilaya IV del FLN (Algèria) durant la guerra d'Algèria.

## Trajectòria política

Va començar la seva carrera política a l'Istiqlal. En 1957 va crear amb Mahjoubi Aherdane el Moviment Popular, del que en serà exclòs. El 1967 va crear amb Benabdellah El Ouggouti el seu propi partit el Moviment Popular Democràtic i Constitucional (MPDC). El 1996 va unir al seu partit Abdelilah Benkirane i el Moviment per la Unitat i la Reforma (MUR) amb més de 200 associacions. Aquest últim, amb el suport a MPDC es convertirà el 1998 de Partit de la Justícia i el Desenvolupament (PJD).
Va ser el primer cirurgià marroquí després d'estudiar medicina a Algèria i França i va exercir com a metge per a Muhàmmad V del Marroc. i el primer president de la Cambra de Representants del Parlament del Marroc el 1963, càrrec que va conservar fins al 1965. També va ser Ministre de Treball i d'Afers socials del Marroc el 27 de maig de 1960, durant el govern de Muhàmmad V. El 26 de febrer de 1961 fou reconduït al mateix càrrec sota el primer govern de Hassan II. El 2 de juny de 1961 fou nomenate Ministre d'Estat encarregat d'Afers africans. La reorganització del gabinet li donarà dos càrrecs ministerials per a afers africans i ministre de Salut Pública. El 5 de gener de 1963 va assumir el càrrec de Ministre d'Estat per a afers africans i ministre de Salut Pública. Va fundar el Partit de la Justícia i del Desenvolupament el 1998.

## Resistència armada

Abdelkrim El Khatib va ajudar amb l'alliberament de Sud-àfrica acollint Mandela al Marroc i dotant-lo d'armes, diners i la formació d'homes armats. Nelson Mandela va fer un discurs històric per agrair Abdelkrim El Khatib i al Marroc el seu preciós ajut per l'alliberament de Sud-àfrica.

## Família

És l'oncle de Mohamed Saâd Hassar, Hosni Benslimane i Moulay Ismail Alaoui.

## Referències

* ↑ El Watan du 30/04/2009
* ↑ PDF Maroc Hebdo International, num 308, p. 12
* ↑ «Historique des gouvernements». Arxivat de l'original el 2020-01-17. [Consulta: 17 juliol 2016].
* ↑ «Saâd Hassar, le " Joker "». Maghreb-Intelligence, 17-06-2011 [Consulta: 20 agost 2012]. Arxivat 2012-08-29 a Wayback Machine. «Còpia arxivada». Arxivat de l'original el 2012-08-29. [Consulta: 17 juliol 2016].
* ↑ Karim Douichi «La famille, le plus grand parti du Maroc». La vie économique, 18-02-2005 [Consulta: 6 desembre 2013]. Arxivat 11 de desembre 2013 a Wayback Machine.
# Al-Qasim ibn Rabi'a ibn Umayya ibn Abi's al-Thaqafi

Al-Qàssim ibn Rabia ibn Umayya ath-Thaqafí fou el tercer cap militar àrab a Àrmènia. Va dirigir l'expedició del 643 quan els àrabs van entrar al país en tres columnes: una que va entrar a Vaspurakan i es va apoderar de diverses viles i castells fins a Dastakert (Naxçıvan); la segona es va dirigir a l'oest cap a Mush al districte del Taron (suposadament dependent del governador romà d'Orient de Teodosiòpolis d'Armènia); i la tercera va avançar en direcció a l'Ararat a través del Kogovit fins a la fortalesa d'Ardzaph. Aquesta fortalesa fou presa després de descobrir una entrada no vigilada per la que van accedir de nit (10 d'agost del 643). Ocupada la fortalesa els defensors foren massacrats i els àrabs van començar a maltractar a les dones i població civil, però en aquell moment va arribar Teodor Reixtuní amb 600 homes ben armats, els va sorprendre i va matar tres mil musulmans, alliberant els captius; la resta d'invasors va fugir. Les altres dues columnes van recollir boti i captius i es van retirar cap a Síria sense ser atacats. L'any següent no consta cap expedició. El 645/646 va arribar la primera de Habib ibn Màslama.

## Bibliografia

* L'ARMÉNIE ENTRE BYZANCE ET L'ISLAM DEPUIS LA CONQUÊTE ARABE JUSQU'EN 886, per J. LAURENT, París, 1919.
* Histoire des guerres et des conquêtes des Arabes en Arménie, per l'historiador Ghévond, traduït per Garabed V. Chahnazarian, París, 1856
# CDE

CDE té els següents significats:
* Consell d'Europa, organització internacional que engloba 47 països d'Europa
* Col·lectiu de Dones en l'Església, grup de reflexió català per al foment de la presència de les dones en els òrgans de direcció de l'Església Catòlica
* Centre Demòcrata Europeu, partit polític d'àmbit municipalista de Catalunya
* Comissions Democràtiques Electorals, partit polític històric de Portugal
* Ciudad del Este, ciutat del Paraguai
* Departament d'Educació de Califòrnia (del seu nom en anglès California Department of Education), agència governamental per a temes d'educació de l'estat de Califòrnia
* Club Deportivo Español, club de futbol de la ciutat de Buenos Aires (Argentina)
* Cornell Dubilier Electronics, empresa d'electrònica fabricant de condensadors dels Estats Units
* Cavall d'esport espanyol (del seu nom en castellà Caballo de Deporte Español), raça de cavall d'esport originària d'Espanya
* Common Desktop Environment, entorn d'escriptori gràfic per a UNIX
* CD-RW (del seu nom en anglès Compact Disc Erasable), disc òptic que permet ésser esborrat i reescrit
* Carbon Dioxide Equivalent, anglès per a equivalent de diòxid de carboni, mesura del potencial d'escalfament global d'un gas amb efecte d'hivernacle
* CdE també és l'acrònim del Fons de la Basílica de Santa Maria de Castelló d'Empúries, arxiu de documentació musical vinculada a la Catedral de Santa Maria de Castelló d'Empúries (Alt Empordà)
# Can Sagrera

«Can Sagrera» té aquests significats:
* Can Sagrera (Sant Just Desvern) o Heretat d'en Massana, antiga masia a Sant Just Desvern (al Baix Llobregat)
* Can Sagrera (Palafrugell), casa amb elements neoclàssics de Palafrugell (Baix Empordà)
* Can Sagrera (Vilobí d'Onyar), edifici del municipi de Vilobí d'Onyar (Selva)